钦定古今图书集成/明伦汇编/氏族典/第074卷 > 朱鸣阳
## 钦定古今图书集成/明伦汇编/氏族典/第074卷 > 朱鸣阳

按《莆田县志》：“鸣阳，字应周，正德辛未进士，拜户科给
事中，历转礼科都给事中。前后建白数十疏。殿前灾，
请罢镇守大珰，任正人，黜奸回，言甚剀切。世宗即位，
大礼议兴，鸣阳祖司马光濮议，与张孚敬不合，又疏
攻其短。孚敬衔之，出为浙江参政。已，复捃摭他事，降
云南参议。会孚敬罢，复故官，徙广西。未几，转浙江右”
布政使、左都御史，致仕归。